Πρόταση ΟΔΗΓΙΑΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ περί των στερεών αποβλήτων (Κωδικοποιημένη έκδοση)

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. Στα πλαίσια της «Ευρώπης των πολιτών» η Επιτροπή αποδίδει ιδιαίτερη σημασία στην απλούστευση και τη σαφήνεια του κοινοτικού δικαίου, ώστε τούτο να καταστεί περισσότερο προσιτό και κατανοητό στον πολίτη, προσφέροντάς του, με τον τρόπο αυτό, νέες δυνατότητες και αναγνωρίζοντας τα συγκεκριμένα δικαιώματα που κάθε πολίτης είναι δυνατόν να απολαύει.

Ο στόχος αυτός, όμως, δεν μπορεί να επιτευχθεί εφόσον εξακολουθούν να υφίστανται πολυάριθμες διατάξεις οι οποίες, έχοντας επανειλημμένα τροποποιηθεί, συχνά δε κατ'ουσιώδη τρόπο, βρίσκονται διασκορπισμένες, τόσο στην αρχική όσο και στις μεταγενέστερες τροποποιητικές πράξεις. Απαιτείται λοιπόν η διερεύνηση και σύγκριση μεγάλου αριθμού πράξεων για να προσδιορίζονται οι ισχύουσες διατάξεις.

Ως εκ τούτου, η σαφήνεια και η διαφάνεια του κοινοτικού δικαίου εξαρτώνται επίσης από την κωδικοποίηση των τροποποιημένων πράξεων.

2. Η Επιτροπή, με απόφαση της 1ης Απριλίου 1987 [1], έδωσε εντολή στις υπηρεσίες της να προβαίνουν σε κωδικοποίηση των νομικών πράξεων το αργότερο μετά τη δέκατη τροποποίησή τους, τονίζοντας συγχρόνως ότι τούτο αποτελεί τον ελάχιστο κανόνα δεδομένου ότι, προς διασφάλιση της σαφούς και ορθής κατανόησης της κοινοτικής νομοθεσίας, οι διάφορες υπηρεσίες πρέπει να κωδικοποιούν με μεγαλύτερη συχνότητα τα κείμενα που εμπίπτουν στην αρμοδιότητά τους.

[1] COM(1987) 868 PV.

3. Τα συμπεράσματα της προεδρίας του Ευρωπαϊκού Συμβουλίου του Εδιμβούργου (Δεκέμβριος 1992) επιβεβαίωσαν τις επιτακτικές αυτές ανάγκες [2], τονίζοντας τη σημασία της κωδικοποίησης που παρέχει ασφάλεια δικαίου ως προς τον εφαρμοστέο νόμο σε ορισμένη χρονική στιγμή όσον αφορά συγκεκριμένο θέμα.

[2] Βλ. Παράρτημα 3 του Τμήματος Α των εν λόγω συμπερασμάτων.

Η κωδικοποίηση πρέπει να πραγματοποιείται με πλήρη τήρηση της κανονικής νομοθετικής διαδικασίας της Κοινότητας.

Στο μέτρο που δεν μπορεί να γίνει καμία τροποποίηση επί της ουσίας των πράξεων που αποτελούν αντικείμενο της κωδικοποίησης, το Ευρωπαϊκό Κοινοβούλιο, το Συμβούλιο και η Επιτροπή συμφώνησαν, με τη διοργανική συμφωνία της 20ής Δεκεμβρίου 1994, ότι πρέπει να ακολουθείται ταχεία διαδικασία για την έγκριση των κωδικοποιούμενων πράξεων.

4. Σκοπός της παρούσας πρότασης είναι η κωδικοποίηση της οδηγίας 75/422/EOK του Συμβουλίου της 15ης Ιουλίου 1975 περί των στερεών αποβλήτων [3]. Η νέα οδηγία θα αντικαταστήσει τις διάφορες πράξεις που αποτελούν αντικείμενο της κωδικοποίησης [4]. η παρούσα πρόταση σέβεται πλήρως την ουσία των κωδικοποιούμενων κειμένων και αρκείται απλώς στη συγκέντρωσή τους, επιφέροντας μόνο τις τυπικές τροποποιήσεις που απαιτούνται από την ίδια τη διαδικασία κωδικοποίησης.

[3] Πραγματοποιήθηκε σύμφωνα με την ανακοίνωση της Επιτροπής στο Ευρωπαϊκό Κοινοβούλιο και στο Συμβούλιο - Κωδικοποίηση του κοινοτικού κεκτημένου, COM(2001) 645 τελικό.

[4] Βλ. Παράρτημα III της παρούσας πρότασης.

5. Η πρόταση κωδικοποίησης καταρτίσθηκε με βάση προηγούμενη ενοποίηση του κειμένου, σε όλες τις επίσημες γλώσσες, της οδηγίας 75/442/ΕΟΚ και των τροποποιητικών της πράξεων, που έγινε με το σύστημα πληροφορικής της Υπηρεσίας Επισήμων Εκδόσεων των Ευρωπαϊκών Κοινοτήτων. Στο μέτρο που τα άρθρα έλαβαν νέα αρίθμηση, η αντιστοιχία μεταξύ των παλαιών και των νέων αριθμών εμφαίνεται στον πίνακα του Παραρτήματος IV της κωδικοποιημένης οδηγίας.

2003/0283 (COD)

75/442/ΕΟΚ (Προσαρμοσμένο)

Πρόταση ΟΔΗΓΙΑΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ περί των στερεών αποβλήτων (Κείμενο που παρουσιάζει ενδιαφέρον για τον ΕΟΧ)

TO ΕΥΡΩΠΑΪΚΟ ΚΟΙΝΟΒΟΥΛΙΟ KAI ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 175 ,

την πρόταση της Επιτροπής,

τη γνώμη της Ευρωπαϊκής Οικονομικής και Κοινωνικής Επιτροπής [5],

[5] ΕΕ C [...], [...], σ. [...].

τη γνώμη της Επιτροπής των Περιφερειών [6],

[6] ΕΕ C [...], [...], σ. [...].

Αποφασίζοντας σύμφωνα με τη διαδικασία του άρθρου 251 της συνθήκης [7],

[7] ΕΕ C [...], [...], σ. [...].

Εκτιμώντας τα εξής:

(1) Η οδηγία 75/442/ΕΟΚ του Συμβουλίου της 15ης Ιουλίου 1975, περί των στερεών αποβλήτων [8], έχει επανειλημμένα τροποποιηθεί [9] κατά τρόπο ουσιαστικό. Είναι, ως εκ τούτου, σκόπιμη, για λόγους σαφήνειας και ορθολογισμού, η κωδικοποίηση της εν λόγω οδηγίας.

[8] ΕΕ L 194, 25.7.1995, σ 39. Οδηγία όπως τροποποιήθηκε τελευταία με τον κανονισμό (ΕΚ) αριθ. 1882/2003 (ΕΕ L 284, 31.10.2003, σ. 1).

[9] Βλ. Παράρτημα ΙΙΙ, Μέρος Α.

75/442/ΕΟΚ αιτιολογική σκέψη (3) (Προσαρμοσμένο)

(2) Bασικός στόχος κάθε ρυθμίσεως στον τομέα της διαχείρισης των αποβλήτων πρέπει να είναι η προστασία της υγείας του ανθρώπου και του περιβάλλοντος από τις επιβλαβείς επιδράσεις που προκαλούνται από τη συγκέντρωση, τη μεταφορά, την επεξεργασία, την εναποθήκευση και την απόθεση των αποβλήτων.

91/156/EOK αιτιολογική σκέψη (3)

(3) Προκειμένου να γίνει αποτελεσματικότερη η διαχείριση των αποβλήτων στα πλαίσια της Κοινότητας, απαιτείται μια κοινή ορολογία και ορισμός των αποβλήτων.

75/442/ΕΟΚ αιτιολογική σκέψη (6) (Προσαρμοσμένο)

(4) Μία αποτελεσματική και σταθερή ρύθμιση για τη διάθεση και την αξιοποίηση των αποβλήτων, θα πρέπει να εφαρμόζεται κατά κανόνα στα αντικείμενα τα οποία αποβάλλει ο κάτοχος ή τα οποία προτίθεται ή υποχρεούται να αποβάλλει .

75/442/ΕΟΚ αιτιολογική σκέψη (4) και 91/156/EOK αιτιολογική σκέψη (6) (Προσαρμοσμένο)

(5) Πρέπει να ευνοηθεί η ανάκτηση των αποβλήτων και η χρησιμοποίηση των ανακτηθέντων υλικών, προκειμένου να διαφυλαχθούν οι φυσικοί πόροι. Μπορεί να είναι αναγκαίο να θεσπισθούν ειδικοί κανόνες για τα αναχρησιμοποιήσιμα απόβλητα.

91/156/EOK αιτιολογική σκέψη (4)

(6) Προκειμένου να επιτευχθεί υψηλό επίπεδο προστασίας του περιβάλλοντος, τα κράτη μέλη οφείλουν, πέραν των ενεργειών για την υπεύθυνη διάθεση και αξιοποίηση των αποβλήτων, να λαμβάνουν μέτρα για τον περιορισμό της παραγωγής αποβλήτων, ιδίως με την προώθηση των καθαρών τεχνολογιών και των ανακυκλώσιμων και αναχρησιμοποιήσιμων προϊόντων, λαμβάνοντας υπόψη τις υφιστάμενες ή πιθανές δυνατότητες της αγοράς για τα αξιοποιημένα απόβλητα.

91/156/EOK αιτιολογική σκέψη (7)

(7) Eίναι σημαντικό η Κοινότητα στο σύνολό της να καταστεί αυτάρκης όσον αφορά τη διάθεση των αποβλήτων της και ότι είναι σκόπιμο κάθε κράτος μέλος χωριστά να τείνει προς αυτό το στόχο.

91/156/EOK αιτιολογική σκέψη (8) (Προσαρμοσμένο)

(8) Για την επίτευξη αυτών των στόχων, τα κράτη μέλη μπορούν να εκπονήσουν σχέδια διαχείρισης των αποβλήτων.

91/156/EOK αιτιολογική σκέψη (9)

(9) Eίναι σκόπιμο να μειωθούν οι μετακινήσεις αποβλήτων και ότι προς τούτο τα κράτη μέλη μπορούν να λάβουν τα αναγκαία μέτρα, στα πλαίσια των σχεδίων διαχείρισης τα οποία έχουν.

91/156/EOK αιτιολογική σκέψη (10)

(10) Για την εξασφάλιση υψηλού επιπέδου προστασίας και αποτελεσματικού ελέγχου, είναι απαραίτητο να προβλεφθεί η έγκριση και ο έλεγχος των επιχειρήσεων που εξασφαλίζουν τη διάθεση και την αξιοποίηση των αποβλήτων.

91/156/EOK αιτιολογική σκέψη (11)

(11) Oρισμένες εγκαταστάσεις που επεξεργάζονται τα απόβλητα τα οποία παράγουν ή αξιοποιούν απόβλητα μπορούν να απαλλαγούν από την ανάγκη να έχουν την απαιτούμενη άδεια, υπό ορισμένες προϋποθέσεις και εφόσον συμμορφώνονται προς τις απαιτήσεις της προστασίας του περιβάλλοντος. Οι εγκαταστάσεις αυτές πρέπει να εγγράφονται σε σχετικό μητρώο.

91/156/EOK αιτιολογική σκέψη (12)

(12) Προκειμένου να εξασφαλιστεί η επίβλεψη των αποβλήτων από την παραγωγή ως την οριστική τους διάθεση, είναι επίσης σκόπιμο να υπόκεινται σε έγκριση ή εγγραφή σε σχετικό μητρώο, καθώς και στον ανάλογο έλεγχο, οι ενδιάμεσοι φορείς όπως οι επιχειρήσεις συλλογής και μεταφοράς των αποβλήτων και οι μεσίτες.

75/442/ΕΟΚ αιτιολογική σκέψη (8)

(13) Το τμήμα των δαπανών που δεν καλύπτεται από την αξιοποίηση των αποβλήτων πρέπει να αναλαμβάνεται σύμφωνα με την αρχή «ο ρυπαίνων πληρώνει».

(14) Τα απαιτούμενα μέτρα για την εφαρμογή της παρούσας οδηγίας πρέπει να θεσπισθούν σύμφωνα με την απόφαση 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή [10].

[10] ΕΕ L 184, 17.7.1999, σ. 23.

(15) Η παρούσα οδηγία δεν θίγει τις υποχρεώσεις των κρατών μελών όσον αφορά στις προθεσμίες ενσωμάτωσης στο εθνικό δίκαιο των οδηγιών που εμφαίνονται στο παράρτημα III, μέρος Β,

75/442/ΕΟΚ

ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:

91/156/ΕΟΚ Αρθ. 1, σημ. 1 (Προσαρμοσμένο)

Άρθρο 1

1. Για τους σκοπούς της παρούσας οδηγίας νοείται ως:

91/156/ΕΟΚ Αρθ. 1, σημ. 1

α) «απόβλητο»: κάθε ουσία ή αντικείμενο που εμπίπτει στις κατηγορίες του παρταρτήματος I και το οποίο ο κάτοχός του απορρίπτει ή προτίθεται ή υποχρεούται να απορρίψει.

β) «παραγωγός»: κάθε πρόσωπο του οποίου η δραστηριότητα παρήγαγε απόβλητα («αρχικός παραγωγός») ή και κάθε πρόσωπο που έχει πραγματοποιήσει εργασίες προεπεξεργασίας, ανάμειξης ή άλλες οι οποίες οδηγούν σε μεταβολή της φύσης ή της σύνθεσης των αποβλήτων αυτών.

γ) «κάτοχος»: ο παραγωγός των αποβλήτων ή το φυσικό ή νομικό πρόσωπο που έχει στην κατοχή του τα απόβλητα.

δ) «διαχείριση»: η συλλογή, η μεταφορά, η αξιοποίηση και η διάθεση των αποβλήτων, συμπεριλαμβανομένης της εποπτείας των εργασιών αυτών, καθώς και της επίβλεψης των χώρων απόρριψης.

ε) «διάθεση»: κάθε εργασία που προβλέπεται στο παράρτημα II Α.

στ) «αξιοποίηση»: κάθε εργασία που προβλέπεται στο παράρτημα II Β.

ζ) «συλλογή»: η περισυλλογή, διαλογή ή και ανάμειξη των αποβλήτων για τη μεταφορά τους.

91/156/ΕΟΚ Αρθ. 1, σημ. 1 (Προσαρμοσμένο)

2. Για το σκοπό της παραγράφου 1, σημείο α) η Επιτροπή, ενεργώντας σύμφωνα με τη διαδικασία του άρθρου 18, παράγραφος 2 καταρτίζει, όχι αργότερα από την 1η Απριλίου 1993, κατάλογο των αποβλήτων των κατηγοριών που περιλαμβάνει το παράρτημα I. Ο κατάλογος αυτός επανεξετάζεται τακτικά και, εν ανάγκη, αναθεωρείται σύμφωνα με την ίδια διαδικασία.

91/156/ΕΟΚ Αρθ. 1, σημ. 1

Άρθρο 2

1. Εξαιρούνται από το πεδίο εφαρμογής της παρούσας οδηγίας:

α) τα αέρια απόβλητα τα εκπεμπόμενα στην ατμόσφαιρα.

β) εφόσον καλύπτονται ήδη από άλλη νομοθεσία:

i) τα ραδιενεργά απόβλητα.

ii) τα απόβλητα που προκύπτουν από εργασίες ανιχνεύσεως, εξαγωγής, επεξεργασίας και εναποθηκεύσεως των μεταλλευτικών πόρων καθώς και από την εκμετάλλευση των λατομείων.

iii) τα πτώματα ζώων και τα ακόλουθα γεωργικά απόβλητα: περιττώματα και άλλες φυσικές και μη επικίνδυνες ουσίες που χρησιμοποιούνται στα πλαίσια της γεωργικής εκμετάλλευσης.

iv) τα λύματα, εξαιρέσει των αποβλήτων σε υγρή κατάσταση.

v) τα αποχαρακτηρισμένα εκρηκτικά.

2. Ειδικές επί μέρους ή συμπληρωματικές της παρούσας οδηγίας διατάξεις οι οποίες αποβλέπουν στη ρύθμιση της διαχείρισης ορισμένων κατηγοριών αποβλήτων είναι δυνατό να θεσπιστούν από χωριστές οδηγίες.

Άρθρο 3

1. Τα κράτη μέλη λαμβάνουν τα ενδεδειγμένα μέτρα για να προωθήσουν:

α) κατά πρώτον, την πρόληψη ή τη μείωση της παραγωγής και της βλαπτικότητας των αποβλήτων, ιδίως με:

91/156/ΕΟΚ Αρθ. 1, σημ. 1 (Προσαρμοσμένο)

i) την ανάπτυξη καθαρών και οικονομικότερων τεχνολογιών κατά την εκμετάλλευση των φυσικών πόρων.

ii) την τεχνική τελειοποίηση και τη διάθεση στην αγορά προϊόντων σχεδιασμένων κατά τρόπο που να μην συμβάλλουν καθόλου ή να συμβάλλουν το δυνατόν λιγότερο, λόγω της παραγωγής, της χρήσης ή της τελικής τους διάθεσης, στην αύξηση της ποσότητας ή της βλαπτικότητας των αποβλήτων και των κινδύνων ρύπανσης.

iii) την ανάπτυξη κατάλληλων τεχνικών για την τελική διάθεση των επικίνδυνων ουσιών που περιέχονται στα απόβλητα τα οποία προορίζονται για αξιοποίηση.

β) εν συνεχεία:

i) την αξιοποίηση των αποβλήτων με ανακύκλωση, επαναχρησιμοποίηση, ανάκτηση ή οποιαδήποτε άλλη ενέργεια που έχει στόχο την παραγωγή δευτερογενών πρώτων υλών, ή

ii) τη χρησιμοποίηση των αποβλήτων ως πηγή ενέργειας.

2. Εκτός από τις περιπτώσεις κατά τις οποίες εφαρμόζονται οι διατάξεις της οδηγίας 98/34/EK του Ευρωπαϊκού Κοινοβουλίου και του Συμβουλίου [11] , τα κράτη μέλη ενημερώνουν την Επιτροπή σχετικά με τα μέτρα που προβλέπουν να λάβουν για να επιτύχουν τους στόχους της παραγράφου 1. Η Επιτροπή ενημερώνει τα άλλα κράτη μέλη και την επιτροπή του άρθρου 18, παράγραφος 1 σχετικά με τα μέτρα αυτά.

[11] Φ EE L 204, 21.7.1998, σ. 37. Υ

Άρθρο 4

1. Τα κράτη μέλη λαμβάνουν τα αναγκαία μέτρα για να εξασφαλίσουν ότι η διάθεση ή η αξιοποίηση των αποβλήτων πραγματοποιείται χωρίς να τίθεται σε κίνδυνο η υγεία του ανθρώπου και χωρίς να χρησιμοποιούνται διαδικασίες ή μέθοδοι που ενδέχεται να βλάψουν το περιβάλλον, ιδίως δε:

α) χωρίς να δημιουργείται κίνδυνος για το νερό, τον αέρα ή το έδαφος, ούτε για την πανίδα και τη χλωρίδα.

β) χωρίς να προκαλούνται ενοχλήσεις από το θόρυβο ή τις οσμές.

γ) χωρίς να βλάπτονται οι τοποθεσίες και τα τοπία που παρουσιάζουν ιδιαίτερο ενδιαφέρον.

2. Τα κράτη μέλη λαμβάνουν τα αναγκαία μέτρα για την απαγόρευση της εγκατάλειψης, της απόρριψης και της ανεξέλεγκτης διάθεσης των αποβλήτων.

91/156/ΕΟΚ Αρθ. 1, σημ. 1

Άρθρο 5

1. Τα κράτη μέλη λαμβάνουν τα κατάλληλα μέτρα, σε συνεργασία με άλλα κράτη μέλη εφόσον αυτό παρίσταται αναγκαίο ή σκόπιμο, ώστε να δημιουργηθεί ολοκληρωμένο και κατάλληλο δίκτυο εγκαταστάσεων διάθεσης των αποβλήτων, που λαμβάνει υπόψη τις καλύτερες διαθέσιμες τεχνολογίες που δεν συνεπάγονται υπερβολικό κόστος. Το δίκτυο αυτό πρέπει να επιτρέπει στην Κοινότητα ως σύνολο να καταστεί αυτάρκης στον τομέα της διάθεσης των αποβλήτων και στα κράτη μέλη να τείνουν χωριστά προς το στόχο αυτό, λαμβανομένων υπόψη των γεωγραφικών συνθηκών ή της ανάγκης ειδικών εγκαταστάσεων για ορισμένες κατηγορίες αποβλήτων.

91/156/ΕΟΚ Αρθ. 1, σημ. 1 (Προσαρμοσμένο)

2. Το δίκτυο που αναφέρεται στην παράγραφο 1 πρέπει να επιτρέπει τη διάθεση των αποβλήτων σε μία από τις πλησιέστερες κατάλληλες εγκαταστάσεις, με χρησιμοποίηση των καταλληλότερων μεθόδων και τεχνολογιών για την εξασφάλιση υψηλού επιπέδου προστασίας του περιβάλλοντος και της δημόσιας υγείας.

91/156/ΕΟΚ Αρθ. 1, σημ. 1

Άρθρο 6

Τα κράτη μέλη συνιστούν ή ορίζουν αρμόδια αρχή ή αρχές που είναι επιφορτισμένες με την υλοποίηση της παρούσας οδηγίας.

Άρθρο 7

1. Για την επίτευξη των στόχων των άρθρων 3, 4 και 5, οι αρμόδιες αρχές που προβλέπονται στο άρθρο 6 υποχρεούνται να συντάξουν, το ταχύτερο δυνατό, ένα ή περισσότερα σχέδια διαχείρισης των αποβλήτων. Τα σχέδια αυτά αφορούν, ιδίως:

91/156/ΕΟΚ Αρθ. 1, σημ. 1 (Προσαρμοσμένο)

α) τον τύπο, την ποσότητα και την προέλευση των αποβλήτων που θα πρέπει να αξιοποιηθούν ή να διατεθούν.

β) τις γενικές τεχνικές προδιαγραφές.

γ) όλες τις ειδικές διατάξεις που αφορούν συγκεκριμένους τύπους αποβλήτων.

δ) τις κατάλληλες τοποθεσίες ή εγκαταστάσεις διάθεσης των αποβλήτων.

2. Τ α σχέδια που αναφέρονται στην παράγραφο 1 μπορούν να περιλαμβάνουν, παραδείγματος χάριν:

α) τα φυσικά ή νομικά πρόσωπα που είναι εξουσιοδοτημένα για τη διαχείριση των αποβλήτων.

β) την εκτίμηση του κόστους των εργασιών αξιοποίησης και διάθεσης.

γ) τα κατάλληλα μέτρα για την ενθάρρυνση της ορθολογικής οργάνωσης της συλλογής, της διαλογής και της επεξεργασίας των αποβλήτων.

3. Τα κράτη μέλη συνεργάζονται, ενδεχομένως, με τα άλλα κράτη μέλη και την Επιτροπή για την εκπόνηση των σχεδίων αυτών, τα οποία γνωστοποιούν στην Επιτροπή.

4. Τα κράτη μέλη μπορούν να λάβουν τα αναγκαία μέτρα για να εμποδίσουν μεταφορές αποβλήτων οι οποίες αντιβαίνουν προς τα σχέδια διαχείρισης. Ενημερώνουν σχετικά την Επιτροπή και τα υπόλοιπα κράτη μέλη.

Άρθρο 8

Τα κράτη μέλη λαμβάνουν τα αναγκαία μέτρα προκειμένου κάθε κάτοχος αποβλήτων:

α) να τα παραδίδει σε ιδιωτικό ή δημόσιο φορέα συλλογής ή σε επιχείρηση που διεξάγει τις εργασίες που προβλέπονται στο παράρτημα II Α ή Β ή

β) να εξασφαλίζει ο ίδιος την αξιοποίηση ή τη διάθεσή τους σύμφωνα με τις διατάξεις της παρούσας οδηγίας.

91/156/ΕΟΚ Αρθ. 1, σημ. 1

Άρθρο 9

1. Για την εφαρμογή των άρθρων 4, 5, και 7, κάθε εγκατάσταση ή επιχείρηση που διεξάγει τις εργασίες που αναφέρονται στο παράρτημα II Α πρέπει να διαθέτει άδεια της αναφερόμενης στο άρθρο 6 αρμόδιας αρχής.

Η άδεια αυτή αφορά, ιδίως:

91/156/ΕΟΚ Αρθ. 1, σημ. 1 (Προσαρμοσμένο)

α) τους τύπους και τις ποσότητες αποβλήτων.

β) τις τεχνικές προδιαγραφές.

γ) τις ληπτέες προφυλάξεις στον τομέα της ασφάλειας.

δ) τον τόπο διάθεσης των αποβλήτων.

ε) τη μέθοδο επεξεργασίας.

91/156/ΕΟΚ Αρθ. 1, σημ. 1

2. Οι άδειες αυτές μπορούν να χορηγούνται για καθορισμένη διάρκεια, μπορούν να ανανεώνονται και να συνοδεύονται από όρους και υποχρεώσεις. ή είναι δυνατόν να απορρίπτονται, ιδίως όταν η προτεινόμενη μέθοδος διάθεσης είναι απαράδεκτη από την άποψη της προστασίας του περιβάλλοντος.

Άρθρο 10

Για την εφαρμογή του άρθρου 4, κάθε εγκατάσταση ή επιχείρηση που πραγματοποιεί τις εργασίες που προβλέπονται στο παράρτημα II Β οφείλει να έχει σχετική άδεια.

91/156/ΕΟΚ Αρθ. 1, σημ. 1 (Προσαρμοσμένο)

Άρθρο 11

1. Με την επιφύλαξη της οδηγίας 91/689/EΟK του Συμβουλίου [12] , μπορούν να απαλλάσονται από την άδεια που προβλέπεται στο άρθρο 9 ή στο άρθρο 10:

[12] Φ EE L 377, 31.12.1991, σ. 20. Υ

α) οι εγκαταστάσεις ή επιχειρήσεις που διαθέτουν οι ίδιες τα απόβλητά τους στους χώρους παραγωγής

και

β) οι εγκαταστάσεις ή επιχειρήσεις που αξιοποιούν απόβλητα.

2. Η απαλλαγή που αναφέρεται στην παράγραφο 1 ισχύει μόνον:

α) όταν οι αρμόδιες αρχές έχουν θεσπίσει γενικούς κανόνες για κάθε είδος δραστηριότητας, οι οποίοι ορίζουν το είδος και τις ποσότητες αποβλήτων και τους όρους υπό τους οποίους η συγκεκριμένη δραστηριότητα μπορεί να απαλλάσσεται από την υποχρέωση της άδειας

και

β) εάν το είδος και οι ποσότητες αποβλήτων και οι τρόποι διάθεσης ή αξιοποίησης είναι τέτοιοι ώστε να τηρούνται οι όροι του άρθρου 4.

3. Οι εγκαταστάσεις ή επιχειρήσεις που αναφέρονται στην παράγραφο 1 πρέπει να εγγράφονται σε σχετικό μητρώο των αρμόδιων αρχών.

4. Τα κράτη μέλη ενημερώνουν την Επιτροπή σχετικά με τους γενικούς κανόνες που θεσπίζονται δυνάμει της παραγράφου 2, στοιχείο α).

91/156/ΕΟΚ Αρθ. 1, σημ. 1

Άρθρο 12

Οι εγκαταστάσεις ή επιχειρήσεις (εργολάβοι ή μεσίτες) που ασχολούνται επαγγελματικά με τη συλλογή ή τη μεταφορά αποβλήτων ή που φροντίζουν για τη διάθεση ή την αξιοποίηση των αποβλήτων για λογαριασμό τρίτων, εφόσον δεν υπόκεινται σε έγκριση, καταχωρούνται σε σχετικό μητρώο των αρμόδιων αρχών.

Άρθρο 13

Οι εγκαταστάσεις ή επιχειρήσεις που αναλαμβάνουν τις εργασίες που προβλέπονται στα άρθρα 9 έως 12 υπόκεινται στους προσήκοντες περιοδικούς ελέγχους από τις αρμόδιες αρχές.

91/156/ΕΟΚ Αρθ. 1, σημ. 1 (Προσαρμοσμένο)

Άρθρο 14

1. Κάθε εγκατάσταση ή επιχείρηση που αναφέρεται στα άρθρα 9 και 10 οφείλει:

α) να τηρεί μητρώο στο οποίο σημειώνονται η ποσότητα, η φύση, η καταγωγή και, όπου χρειάζεται, ο προορισμός, η συχνότητα συλλογής, το μέσο μεταφοράς και ο τρόπος επεξεργασίας των αποβλήτων, για τα απόβλητα που αναφέρονται στο παράρτημα I και τις εργασίες που αναφέρονται στο παράρτημα II Α ή II B.

β) να διαβιβάζει τις πληροφορίες αυτές στις αρμόδιες αρχές που αναφέρονται στο άρθρο 6, εφόσον το ζητήσουν.

2. Τα κράτη μέλη μπορούν επίσης να απαιτούν από τους παραγωγούς να συμμορφώνονται προς τις διατάξεις της παραγράφου 1.

91/156/ΕΟΚ Αρθ. 1, σημ. 1

Άρθρο 15

Σύμφωνα με την αρχή «ο ρυπαίνων πληρώνει», η δαπάνη για τη διάθεση των αποβλήτων βαρύνει:

91/156/ΕΟΚ Αρθ. 1, σημ. 1 (Προσαρμοσμένο)

α) τον κάτοχο που παραδίδει απόβλητα σε φορέα συλλογής ή σε επιχείρηση προβλεπόμενη από το άρθρο 9 ή και

β) τους προηγούμενους κατόχους ή τον παραγωγό του προϊόντος που παράγει τα απόβλητα.

91/692/EOK Αρθ. 5 και Παράρτημα VI σημ. β) (Προσαρμοσμένο)

Άρθρο 16

Κάθε τρία χρόνια, τα κράτη μέλη διαβιβάζουν στην Επιτροπή πληροφορίες για την εφαρμογή της παρούσας οδηγίας μέσω μιας τομεακής έκθεσης η οποία καλύπτει και τις άλλες σχετικές κοινοτικές οδηγίες. Η έκθεση αυτή καταρτίζεται βάσει ερωτηματολογίου ή σχεδιαγράμματος το οποίο καταρτίζει η Επιτροπή με τη διαδικασία που προβλέπεται στο άρθρο 6 της οδηγίας 91/692/ΕΟΚ του Συμβουλίου [13]. Το ερωτηματολόγιο ή το σχεδιάγραμμα αυτό αποστέλλεται στα κράτη μέλη έξι μήνες πριν από την έναρξη της περιόδου που καλύπτει η έκθεση. Η έκθεση υποβάλλεται στην Επιτροπή εντός εννέα μηνών από τη λήξη της τριετίας την οποία καλύπτει.

[13] EE L 377, 31.12.1991, σ. 48.

Εντός εννέα μηνών από την παραλαβή των εκθέσεων των κρατών μελών, η Επιτροπή δημοσιεύει μια κοινοτική έκθεση για την εφαρμογή της οδηγίας.

91/156/ΕΟΚ Αρθ. 1, σημ. 1 (Προσαρμοσμένο)

Άρθρο 17

Οι τροποποιήσεις που είναι αναγκαίες για να προσαρμόζονται τα παραρτήματα της παρούσας οδηγίας στην επιστημονική και τεχνική πρόοδο θεσπίζονται σύμφωνα με τη διαδικασία που αναφέρεται στο άρθρο 18, παράγραφος 2 .

1882/2003 Αρθ. 3 και Παράρτημα ΙΙΙ σημ. 1 (Προσαρμοσμένο)

Άρθρο 18

1. Η Επιτροπή επικουρείται από μία επιτροπή.

2. Όταν γίνεται αναφορά στην παρούσα παράγραφο , εφαρμόζονται τα άρθρα 5 και 7 της απόφασης 1999/468/ΕΚ, τηρουμένων των διατάξεων του άρθρου 8 της ίδιας απόφασης.

Η περίοδος που προβλέπεται στο άρθρο 5, παράγραφος 6 της απόφασης 1999/468/ΕΚ ορίζεται σε τρεις μήνες.

3. Η επιτροπή θεσπίζει τον εσωτερικό κανονισμό της.

75/442/ΕΟΚ Αρθ. 20 (Προσαρμοσμένο)

1 91/156/ΕΟΚ Αρθρ. 1, σημ. 2

Άρθρο 1 19

Τα κράτη μέλη γνωστοποιούν στην Επιτροπή το κείμενο των βασικών διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.

Άρθρο 20

Η οδηγία 75/442/EOK, όπως τροποποιήθηκε με τις πράξεις που παρατίθενται στο παράρτημα III, μέρος Α, καταργείται, με την επιφύλαξη των υποχρεώσεων των κρατών μελών όσον αφορά στις προθεσμίες ενσωμάτωσης στο εθνικό δίκαιο των οδηγιών που εμφαίνονται στο παράρτημα III, μέρος Β.

Οι αναφορές στην καταργούμενη οδηγία θεωρούνται ότι γίνονται στην παρούσα οδηγία και διαβάζονται σύμφωνα με τον πίνακα αντιστοιχίας που εμφαίνεται στο παράρτημα IV.

Άρθρο 21

Η παρούσα οδηγία αρχίζει να ισχύει την εικοστή ημέρα μετά τη δημοσίευσή της στην Επίσημη Εφημερίδα της Ευρωπαϊκής Ένωσης.

75/442/ΕΟΚ Αρθ. 21 (Προσαρμοσμένο)

1 91/156/ΕΟΚ Αρθρ. 1, σημ. 2

Άρθρο 1 22

Η παρούσα οδηγία απευθύνεται στα κράτη μέλη.

Βρυξέλλες, [...]

Για το Ευρωπαϊκό Κοινοβούλιο Για το Συμβούλιο

Ο Πρόεδρος Ο Πρόεδρος

[...] [...]

91/156/ΕΟΚ Αρθ. 1, σημ. 3

ΠΑΡΑΡΤΗΜΑ I

ΚΑΤΗΓΟΡΙΕΣ ΑΠΟΒΛΗΤΩΝ

Q1 Υπολείμματα παραγωγής ή κατανάλωσης που δεν διευκρινίζονται παρακάτω

Q2 Προϊόντα μη σύμφωνα με τα πρότυπα

Q3 Προϊόντα που έχουν υπερβεί το όριο διατήρησής τους

Q4 Ύλες που έχουν κατά τύχη εκχυθεί, απωλεσθεί ή για τις οποίες έχει σημειωθεί κάποιο περιστατικό, συμπεριλαμβανομένου κάθε είδους εξοπλισμού κ.λπ., ο οποίος έχει μολυνθεί εξ αιτίας αυτού του περιστατικού

Q5 Ύλες που έχουν μολυνθεί ή ρυπανθεί ύστερα από ηθελημένες δραστηριότητες (π.χ. υπολείμματα εργασιών καθαρισμού, υλικά συσκευασίας, περιέκτες, κ.λπ.)

Q6 Μη χρησιμοποιήσιμα στοιχεία (π.χ. άδειες ηλεκτρικές στήλες, εξαντλημένοι καταλύτες κ.λπ.)

Q7 Ουσίες που έχουν γίνει ακατάλληλες προς χρήση (π.χ. μολυσμένα οξέα, μολυσμένοι διαλύτες, εξαντλημένα άλατα βαφής μετάλλων κ.λπ.)

Q8 Υπολείμματα βιομηχανικών μεθόδων (π.χ. σκωρίες, υποστήματα απόσταξης κ.λπ)

Q9 Υπολείμματα μεθόδων για την καταπολέμηση της ρύπανσης (π.χ. ιλύς πλυσίματος αερίων, σκόνες φίλτρων αέρος, φθαρμένα φίλτρα κ.λπ.)

Q10 Υπολείμματα κατεργασίας μετάλλων (π.χ. ρινίσματα τόρνευσης ή φραζαρίσματος κ.λπ.)

Q11 Υπολείμματα εξόρυξης και προετοιμασίας πρώτων υλών (π.χ. υπολείμματα μεταλλευτικής ή πετρελαϊκής εκμετάλλευσης κ.λπ.)

Q12 Μολυσμένη ύλη [π.χ. έλαιο που έχει ρυπανθεί από πολυχλωριωμένο διφαινύλιο (PCB) κ.λπ.]

Q13 Κάθε ύλη, ουσία ή προϊόν του οποίου η χρήση απαγορεύεται από το νόμο

Q14 Προϊόντα που δεν μπορούν να χρησιμεύσουν στον κάτοχό τους (π.χ. απορρίμματα γεωργίας, κατοικιών, γραφείων, καταστημάτων, εργαστηρίων κ.λπ.)

Q15 Μολυσμένες ύλες, ουσίες ή προϊόντα που προέρχονται από δραστηριότητες αποκατάστασης γαιών

Q16 Κάθε ουσία, ύλη ή προϊόν τα οποία δεν καλύπτονται από τις προαναφερόμενες κατηγορίες.

96/350/ΕΚ Άρθ. 1

ΠΑΡΑΡΤΗΜΑ ΙΙ Α

ΕΡΓΑΣΙΕΣ ΔΙΑΘΕΣΗΣ

Σημείωση: Σκοπός του παρόντος παραρτήματος είναι η απαρίθμηση των ειδών διάθεσης αποβλήτων που εκτελούνται στην πράξη. Σύμφωνα με το άρθρο 4, τα απόβλητα πρέπει να διατίθενται με τρόπο που να μη θέτει σε κίνδυνο την ανθρώπινη υγεία και χωρίς να χρησιμοποιούνται διαδικασίες ή μέθοδοι που μπορούν να βλάψουν το περιβάλλον.

D 1 Εναπόθεση εντός ή επί του εδάφους (π.χ. σε χώρους ταφής αποβλήτων κ.λπ.)

D 2 Επεξεργασία στο έδαφος (π.χ. βιοαποικοδόμηση υγρών αποβλήτων ή λυματολάσπης στο έδαφος κ.λπ.)

D 3 Βαθεία έγχυση (π.χ. έγχυση ρευστών αποβλήτων σε γεωτρήσεις, αλατούχα κοιτάσματα ή φυσικούς χώρους εναπόθεσης κ.λπ.)

D 4 Επιφανειακή διασπορά (π.χ. εναπόθεση υγρών αποβλήτων ή λυματολάσπης σε φρέατα, τέλματα ή λιμνοθάλασσες κ.λπ.)

D 5 Ειδικά σχεδιασμένοι χώροι ταφής (π.χ. τοποθέτηση σε σειρά χωριστών διαμερισμάτων που καλύπτονται και δεν επικοινωνούν ούτε μεταξύ τους ούτε με το περιβάλλον κ.λπ.)

D 6 Απόρριψη σε υδατικό σύστημα πλην των θαλασσών/ωκεανών

D 7 Απόρριψη σε θάλασσες/ωκεανούς, συμπεριλαμβανομένης της ταφής στο θαλάσσιο βυθό

D 8 Βιολογική επεξεργασία που δεν αναφέρεται σε άλλο σημείο του παρόντος παραρτήματος, η οποία έχει αποτέλεσμα το σχηματισμό τελικών ενώσεων ή μειγμάτων που διατίθενται με κάποιον από τους τρόπους που αναφέρονται στα σημεία D 1 έως D 12

D 9 Φυσικοχημική επεξεργασία που δεν αναφέρεται σε άλλο σημείο του παρόντος παραρτήματος και η οποία έχει ως αποτέλεσμα το σχηματισμό τελικών ενώσεων ή μειγμάτων που διατίθενται με κάποιον από τους τρόπους που αναφέρονται στα παραρτήματα D 1 έως D 12 (π.χ. εξάτμιση, ξήρανση, διαπύρωση κ.λπ.)

D 10 Καύση στο έδαφος

D 11 Καύση στη θάλασσα

D 12 Μόνιμη αποθήκευση (π.χ. εναπόθεση δοχείων σε ορυχείο κ.λπ.)

D 13 Ανάμειξη αποβλήτων πριν υποβληθούν σε μια από τις εργασίες που αναφέρονται στα σημεία D 1 έως D 12

D 14 Επανασυσκευασία αποβλήτων πριν υποβληθούν σε μια από τις εργασίες που αναφέρονται στα σημεία D 1 έως D 13

D 15 Αποθήκευση, εν αναμονή μιας από τις εργασίες που αναφέρονται στα σημεία D 1 έως D 14 (εκτός από την προσωρινή εναποθήκευση, κατά τη διάρκεια της συλλογής, στο χώρο όπου παράγονται τα απόβλητα)

ΠΑΡΑΡΤΗΜΑ ΙΙ Β

ΕΡΓΑΣΙΕΣ ΑΞΙΟΠΟΙΗΣΗΣ

Σημείωση: Με το παρόν παράρτημα αποσκοπείται η καταγραφή εργασιών αξιοποίησης όπως αυτές εκτελούνται στην πράξη. Σε συμφωνία με το άρθρο 4 τα απόβλητα πρέπει να αξιοποιούνται χωρίς να τίθεται σε κίνδυνο η ανθρώπινη υγεία και χωρίς τη χρησιμοποίηση διαδικασιών ή μεθόδων που μπορούν να βλάψουν το περιβάλλον.

R 1 Χρήση ως καυσίμου ή άλλου μέσου παραγωγής ενέργειας

R 2 Ανάκτηση/αναγέννηση διαλυτών

R 3 Ανακύκλωση/ανάκτηση οργανικών ουσιών που δεν χρησιμοποιούνται ως διαλύτες (συμπεριλαμβανομένων των εργασιών λιπασματοποίησης και άλλων διεργασιών μετατροπής βιολογικού χαρακτήρα)

R 4 Ανακύκλωση/ανάκτηση μετάλλων και μεταλλικών ενώσεων

R 5 Ανακύκλωση/ανάκτηση άλλων ανοργάνων υλών

R 6 Αναγέννηση οξέων ή βάσεων

R 7 Ανάκτηση ενώσεων που χρησιμοποιούνται για την καταπολέμηση της ρύπανσης

R 8 Ανάκτηση ενώσεων από καταλύτες

R 9 Επαναδιύλιση χρησιμοποιημένων ορυκτελαίων ή άλλου είδους επαναχρησιμοποίηση χρησιμοποιημένων ορυκτελαίων

R 10 Εμπλουτισμός εδάφους με θετικά αποτελέσματα για τη γεωργία και το περιβάλλον

R 11 Χρήσεις καταλοίπων από τις εργασίες που αναφέρονται στα σημεία R 1 έως R 10

R 12 Ανταλλαγή αποβλήτων προκειμένου να υποβληθούν σε κάποια από τις εργασίες που αναφέρονται στα σημεία R 1 έως R 11

R 13 Συσσώρευση υλικών που προορίζονται να υποβληθούν σε μια από τις εργασίες που αναφέρονται στα σημεία R 1 έως R 12 (εκτός από την προσωρινή εναποθήκευση, κατά τη διάρκεια της συλλογής, στο χώρο όπου παράγονται).

ΠΑΡΑΡΤΗΜΑ III

Μέρος Α

Καταργούμενη οδηγία με τις διαδοχικές τροποποιήσεις της

(που αναφέρονται στο άρθρο 20)

Οδηγία 75/442/EOK του Συμβουλίου

(ΕΕ L 194, 25.7.1975, σ. 39) //

Οδηγία 91/156/EΟK του Συμβουλίου

(ΕΕ L 78, 26.3.1991, σ. 32) //

Οδηγία 91/692/EΟK του Συμβουλίου

(ΕΕ L 377, 31.12.1991, σ. 48) // αποκλειστικά ως προς την αναφορά στην οδηγία 75/442/ΕΟΚ στο παράρτημα VI

Απόφαση 96/350/EK της Επιτροπής

(ΕΕ L 135, 6.6.1996, σ. 32) //

Κανονισμός (ΕΚ) αριθ. 1882/2003 του Ευρωπαϊκού Κοινοβουλίου και του Συμβουλίου

(ΕΕ L 284, 31.10.2003, σ. 1) // μόνον το παράρτημα ΙΙΙ, σημείο 1

Μέρος B

Κατάλογος ημερομηνιών ενσωμάτωσης στο εθνικό δίκαιο

(που αναφέρονται στο άρθρο 20)

Οδηγία // Λήξη προθεσμίας ενσωμάτωσης

75/442/ΕΟΚ // 17η Ιουλίου 1977

91/156/ΕΟΚ // 1η Απριλίου 1993

91/692/ΕΟΚ // 1η Ιανουαρίου 1995

ΠΑΡΑΡΤΗΜΑ ΙV

Πίνακας αντιστοιχίας

Οδηγία 75/442/ΕΟΚ // Παρούσα Οδηγία

Άρθρο 1, εισαγωγική φράση // Άρθρο 1, παράγραφος 1, εισαγωγική φράση

Άρθρο 1, στοιχείο α), πρώτο εδάφιο // Άρθρο 1, παράγραφος 1, στοιχείο α)

Άρθρο 1, στοιχείο α), δεύτερο εδάφιο // Άρθρο 1, παράγραφος 2

Άρθρο 1, στοιχεία β) - ζ) // Άρθρο 1, παράγραφος 1, στοιχεία β) - ζ)

Άρθρο 2 // Άρθρο 2

Άρθρο 3, παράγραφος 1, εισαγωγική φράση // Άρθρο 3, παράγραφος 1, εισαγωγική φράση

Άρθρο 3, παράγραφος 1, στοιχείο α), εισαγωγική φράση // Άρθρο 3, παράγραφος 1, στοιχείο α), εισαγωγική φράση

Άρθρο 3, παράγραφος 1, στοιχείο α), πρώτη περίπτωση // Άρθρο 3, παράγραφος 1, στοιχείο α), σημείο i)

Άρθρο 3, παράγραφος 1, στοιχείο α), δεύτερη περίπτωση // Άρθρο 3, παράγραφος 1, στοιχείο α), σημείο ii)

Άρθρο 3, παράγραφος 1, στοιχείο α), τρίτη περίπτωση // Άρθρο 3, παράγραφος 1, στοιχείο α), σημείο iii)

Άρθρο 3, παράγραφος 1, στοιχείο β), εισαγωγική φράση // Άρθρο 3, παράγραφος 1, στοιχείο β), εισαγωγική φράση

Άρθρο 3, παράγραφος 1, στοιχείο β), πρώτη περίπτωση // Άρθρο 3, παράγραφος 1, στοιχείο β), σημείο i)

Άρθρο 3, παράγραφος 1, στοιχείο β) δεύτερη περίπτωση // Άρθρο 3, παράγραφος 1, στοιχείο β), σημείο ii)

Άρθρο 3, παράγραφος 2 // Άρθρο 3, παράγραφος 2

Άρθρο 4, πρώτο εδάφιο, εισαγωγική φράση // Άρθρο 4, παράγραφος 1, εισαγωγική φράση

Άρθρο 4, πρώτο εδάφιο, πρώτη περίπτωση // Άρθρο 4, παράγραφος 1, στοιχείο α)

Άρθρο 4, πρώτο εδάφιο, δεύτερη περίπτωση // Άρθρο 4, παράγραφος 1, στοιχείο β)

Άρθρο 4, πρώτο εδάφιο, τρίτη περίπτωση // Άρθρο 4, παράγραφος 1, στοιχείο γ)

Άρθρο 4, δεύτερο εδάφιο // Άρθρο 4, παράγραφος 2

Άρθρο 5 // Άρθρο 5

Άρθρο 6 // Άρθρο 6

Άρθρο 7, παράγραφος 1, πρώτο εδάφιο, εισαγωγική φράση // Άρθρο 7, παράγραφος 1, εισαγωγική φράση

Άρθρο 7, παράγραφος 1, πρώτο εδάφιο, πρώτη περίπτωση // Άρθρο 7, παράγραφος 1, στοιχείο α)

Άρθρο 7, παράγραφος 1, πρώτο εδάφιο, δεύτερη περίπτωση // Άρθρο 7, παράγραφος 1, στοιχείο β)

Άρθρο 7, παράγραφος 1, πρώτο εδάφιο, τρίτη περίπτωση // Άρθρο 7, παράγραφος 1, στοιχείο γ)

Άρθρο 7, παράγραφος 1, πρώτο εδάφιο, τέταρτη περίπτωση // Άρθρο 7, παράγραφος 1, στοιχείο δ)

Άρθρο 7, παράγραφος 1, δεύτερο εδάφιο, εισαγωγική φράση // Άρθρο 7, παράγραφος 2, εισαγωγική φράση

Άρθρο 7, παράγραφος 1, δεύτερο εδάφιο, πρώτη περίπτωση // Άρθρο 7, παράγραφος 2, στοιχείο α)

Άρθρο 7, παράγραφος 1, δεύτερο εδάφιο, δεύτερη περίπτωση // Άρθρο 7, παράγραφος 2, στοιχείο β)

Άρθρο 7, παράγραφος 1, δεύτερο εδάφιο, τρίτη περίπτωση // Άρθρο 7, παράγραφος 2, στοιχείο γ)

Άρθρο 7, παράγραφος 2 // Άρθρο 7, παράγραφος 3

Άρθρο 7, παράγραφος 3 // Άρθρο 7, παράγραφος 4

Άρθρο 8, εισαγωγική φράση // Άρθρο 8, εισαγωγική φράση

Άρθρο 8, πρώτη περίπτωση // Άρθρο 8, στοιχείο α)

Άρθρο 8, δεύτερη περίπτωση // Άρθρο 8, στοιχείο β)

Άρθρο 9, παράγραφος 1, πρώτο εδάφιο // Άρθρο 9, παράγραφος 1, πρώτο εδάφιο

Άρθρο 9, παράγραφος 1, δεύτερο εδάφιο, εισαγωγική φράση // Άρθρο 9, παράγραφος 1, δεύτερο εδάφιο, εισαγωγική φράση

Άρθρο 9, παράγραφος 1, δεύτερο εδάφιο, πρώτη περίπτωση // Άρθρο 9, παράγραφος 1, δεύτερο εδάφιο, στοιχείο α)

Άρθρο 9, παράγραφος 1, δεύτερο εδάφιο, δεύτερη περίπτωση // Άρθρο 9, παράγραφος 1, δεύτερο εδάφιο, στοιχείο β)

Άρθρο 9, παράγραφος 1, δεύτερο εδάφιο, τρίτη περίπτωση // Άρθρο 9, παράγραφος 1, δεύτερο εδάφιο, στοιχείο γ)

Άρθρο 9, παράγραφος 1, δεύτερο εδάφιο, τέταρτη περίπτωση // Άρθρο 9, παράγραφος 1, δεύτερο εδάφιο, στοιχείο δ)

Άρθρο 9, παράγραφος 1, δεύτερο εδάφιο, πέμπτη περίπτωση // Άρθρο 9, παράγραφος 1, δεύτερο εδάφιο, στοιχείο ε)

Άρθρο 9, παράγραφος 2 // Άρθρο 9, παράγραφος 2

Άρθρο 10 // Άρθρο 10

Άρθρο 11, παράγραφος 1, πρώτο εδάφιο // Άρθρο 11, παράγραφος 1, πρώτο εδάφιο

Άρθρο 11, παράγραφος 1, δεύτερο εδάφιο, εισαγωγική φράση // Άρθρο 11, παράγραφος 2, εισαγωγική φράση

Άρθρο 11, παράγραφος 1, δεύτερο εδάφιο, πρώτη περίπτωση // Άρθρο 11, παράγραφος 2, στοιχείο α)

Άρθρο 11, παράγραφος 1, δεύτερο εδάφιο, δεύτερη περίπτωση // Άρθρο 11, παράγραφος 2, στοιχείο β)

Άρθρο 11, παράγραφος 2 // Άρθρο 11, παράγραφος 3

Άρθρο 11, παράγραφος 3 // Άρθρο 11, παράγραφος 4

Άρθρο 12 // Άρθρο 12

Άρθρο 13 // Άρθρο 13

Άρθρο 14, πρώτο εδάφιο, εισαγωγική φράση // Άρθρο 14, παράγραφος 1, εισαγωγική φράση

Άρθρο 14, πρώτο εδάφιο, πρώτη περίπτωση // Άρθρο 14, παράγραφος 1, στοιχείο α)

Άρθρο 14, πρώτο εδάφιο, δεύτερη περίπτωση // Άρθρο 14, παράγραφος 1, στοιχείο β)

Άρθρο 14, δεύτερο εδάφιο // Άρθρο 14, παράγραφος 2

Άρθρο 15, εισαγωγική φράση // Άρθρο 15, εισαγωγική φράση

Άρθρο 15, πρώτη περίπτωση // Άρθρο 15, στοιχείο α)

Άρθρο 15, δεύτερη περίπτωση // Άρθρο 15, στοιχείο β)

Άρθρο 16, πρώτο εδάφιο // Άρθρο 16, πρώτο εδάφιο

Άρθρο 16, δεύτερο εδάφιο // ___

Άρθρο 16, τρίτο εδάφιο // Άρθρο 16, δεύτερο εδάφιο

Άρθρο 17 // Άρθρο 17

Άρθρο 18 // Άρθρο 18

Άρθρο 19 // ________

Άρθρο 20 // Άρθρο 19

_______ // Άρθρο 20

_______ // Άρθρο 21

Άρθρο 21 // Άρθρο 22

Παράρτημα I // Παράρτημα I

Παράρτημα II Α // Παράρτημα II Α

Παράρτημα II Β // Παράρτημα II Β

________ // Παράρτημα III

________ // Παράρτημα IV